cyanic-selkie/wikianc huggingface dataset:
Krig (kortspill)
Spillet fortsetter helt til en spiller har alle kortene. En spiller som ikke har nok kort igjen til å fullføre en krig har også tapt.
McDonnell F-101 Voodoo
F-101 Voodoo var et amerikansk jagerfly fra produsenten McDonnell. Opprinnelig var den beregnet som en eskortejager for bombefly, for Strategic Air Command, men den tjenestegjorde i mange andre roller, slik som jagerbomber, allværs avskjæringsjager og til fotorekognosering. Under Vietnamkrigen var det i utstrakt bruk som rekognoseringsfly.
Golfbane
Golfbanen er det området på hvilket man utøver aktiviteten golf.
Kåre Simensen
Kåre Simensen (født 30. august 1955 i Alta) er en norsk politiker som representerer Arbeiderpartiet. Han var stortingsrepresentant 2009-2017 og var partiets andrekandidat fra Finnmark. Simensen var ved valget i 2009 fylkesråd i Finnmark. Han var medlem av kommunestyret i Alta fra 1995 til 2007 og var varaordfører de fire siste årene.
Golfbane
Opprinnelse
I henhold til teorien om at golf oppsto i Skottland ble aktiviteten først utøvet på sanddynene helt ute ved kysten. Disse områdene ble gjerne brukt som beiteområder for sauer, og gjeterne skal ha vært de første som grov små hull i bakken og spilte mellom disse ved hjelp av en trestokk og en ball.
Kåre Simensen
Kåre Simensen er utdannet IT-ingeniør fra Gjøvik ingeniørhøgskole og har dessuten lederutdannelse innen økonomi.
Gjennom sin periode som stortingsrepresentant har han blant annet arbeidet som saksordfører for digitaliseringen av radiomediet.
Parish (band)
Parish var et amerikansk heavy metal-band med base i Sarasota Florida.
Golfbane
Linksbaner
Dette er den eldste typen golfbane og ble først utviklet i Skottland, golfens sannsynlige hjemland. Linksbaner ligger ved kystområder, på sandet jordsmonn og ofte blant sanddyner, med få vannhindere og få (ofte ingen) trær. Dette gjenspeiler både naturen i landskapet der spillet oppstod og det faktum at banearkitekter på den tiden hadde begrensede midler til rådighet, samt at graving måtte gjøres for hånd og derfor ble holdt til et minimum.
Parish (band)
Bandet ble startet tidlig på 1990-tallet av gitarist Ben Jackson og trommeslager Dana Burnell, begge fra Crimson Glory. Bandet ga ut debutalbumet Envision i 1995. Etter en mindre Florida-turne med utsolgte konserter bestemte bandet seg for igjen å gå i studio. Burnell som hadde kone og to barn hjemme trakk seg av familiære årsaker, og ble erstattet av Rich Tabor. Jackson bestemte seg så for å oppløse bandet kort tid etter, da John David også trakk seg, for å gå tilbake på skole.
Golfbane
Linksbaner
Utfordringene ved golf på linksbaner kan deles i to. For det første: banenes egen natur, som ofte karakteriseres av ujevne fairwayer, tykk rough og små, dype bunkere. For det andre, på grunn av beliggenheten ved kysten, er mange linksbaner preget av sterk vind. Dette påvirker spillestilen og favoriserer golfere som kan spille lave, presise slag. Fordi mange linksbaner består av ni hull som spilles utover kysten i én retning og ni hull som spilles innover i motsatt retning, må spillerne ofte streve med motsatt vindretning i hver halvdel av runden.
Linksbaner er mest vanlig i Storbritannia, spesielt i Skottland, og Irland. The Open Championship spilles alltid på links, og dette skiller den fra de andre major-turneringene, som holdes i USA. Det finnes også noen linksbaner i andre land, inkludert baner i USA som Pebble Beach Golf Links i California (Stillehavet) og Whistling Straits i Wisconsin (Michigansjøen).
Hullene
En golfbane har alt overveiende 18 hull og par 72. Det vil si at en dyktig golfspiller med 0 i handicap antas å ville bruke 72 slag på en runde. Dette tilsier et gjennomsnitt på fire slag per hull, men på de aller fleste baner varierer man lengden på hullene såpass at man har hull med forskjellig par-verdi. Den mest vanlige fordelingen er fire par 3-hull, fire par 5-hull og ti par 4-hull på banen.
Disse er igjen likt fordelt mellom de første ni hullene, som kalles front nine, eller ut på norsk, og de siste ni hullene, back nine eller inn. Det er ikke uvanlig at spillere av og til spiller kun ni hull, noe som tar cirka to timer, i stedet for en full 18-hullsrunde på fire timer eller mer.
Par 4
Par 4-hullene er dem man vanligvis finner flest av på en golfbane. Man har som regel minst ti og enkelte steder så mange som tolv av dem på en par 72-bane. De er gjerne mellom 250 og 450 meter lange. Ideelt sett skal man på et slikt hull bruke ett utslag til fairway, ett slag inn på greenen og to putter. Green in regulation på et par 4-hull er altså to slag.
Par 3
Par 3-hullene er kortere, sjelden lengre enn 225 meter for herrer. Her er det meningen at man skal slå ballen inn på greenen på utslaget, og det er derfor ikke vanlig at fairway er i spill på et slikt hull. Hvis man imidlertid har spesielt lange hull, eller hull med mye vann, kan det finnes en fairway som et alternativ for spillere som ikke våger å forsøke å slå inn på greenen på første slag. I tillegg til eller i stedet for vann er det også vanlig å ha flere sandbunkere rundt greenen på slike hull.
Det er nesten utelukkende på par 3-hull at man kan få hole in one.
Par 5
Par 5-hullene er gjerne fra 400 til 550 meter lange. Green in regulation er på et slikt hull tre slag, og vil dermed favorisere spillere som slår langt, idet de kan komme frem på to slag. I større grad enn par 4-hull er par 5-hullene gjerne gjort vanskeligere ved bruk av doglegs, sandbunkere og vannhindre.
Par 6
På en håndfull baner i verden finnes også par 6-hull. Disse er imidlertid svært sjeldne, og bygges gjerne kun som en kommersiell gimmick. Strategisk spilles et par 6-hull som et langt par 5-hull, der det er gode muligheter for å komme inn på greenen på tre slag og bruke én putt for å få eagle. I praksis er det kun på par 6-hull at det er mulig å få en kondor.
Driving range
En driving range er et treningsområde som finnes ved de fleste golfbaner, eller som er etablert og drives uavhengig og ikke nødvendigvis i nærheten av en golfbane. Området brukes til oppvarming eller til å trene på sving- og slagteknikk.
En driving range består av en rekke utslagssteder, enten på gress eller syntetiske matter, som er plassert ved siden av hverandre, og som alle sikter i samme retning. Derfra slår man ut på et rektangulært område som gjerne er 200–250 meter langt. Området er også tilstrekkelig bredt til at nybegynnere kan slå uten at ballen blir borte, og til at dyktigere spillere kan trene på spesialslag som draw og fade.
På treningsområdet bruker man egne driving range-baller. Disse er langt billigere og av langt lavere kvalitet enn vanlige golfballer. Derfor går de også gjennomsnittlig ti prosent kortere enn vanlige baller, samtidig som de spinner mindre og dermed ikke gir et helt korrekt bilde av hvordan et tilsvarende slag ville ha sett ut ute på golfbanen.
Innendørshall
I deler av verden der klimaet ikke gir mulighet for å spille golf utendørs hele året, er det blitt populært med innendørshaller. Disse er gjerne ombygde fabrikklokaler, flyhangarer eller andre store bygninger med store, åpne rom. I disse hallene finner man gjerne en driving range der man slår ut fra matter, i én eller flere etasjer, og mot et nett som befinner seg mellom fra 10 og opp til 100 meter unna, avhengig av hallens størrelse. Det er også vanlig at det er anlagt en puttinggreen og enkelte steder også et område for nærspill med sandbunker muligheter for å trene på chipping. I slike haller er det også vanlig at man har én eller flere simulatorer.
Simulator
En golfsimulator er et rom utstyrt med en datamaskin, en prosjektør, et lerret og fotooptisk utstyr som registrerer golfballens hastighet, retning og skru. Basert på denne informasjonen kalkulerer datamaskinen hvordan slaget ville ha blitt på en virkelig golfbane, og viser dette på lerretet. Spilleren slår fra forskjellige matter som skal simulere de forskjellige typer spilleflater på en golfbane: utslagssted, fairway, rough, bunker og green. De fleste simulatorer gir mulighet for å stille inn hva slags vær- og vindforhold man skal spille med, og man kan ofte velge mellom en rekke verdenskjente baner.
Heinrich Louis d’Arrest
Heinrich Louis d'Arrest (født 13. juli 1822 i Berlin, død 14. juni 1875 i København) var en tysk astronom.
Bakgrunn
D'Arrest var eldste sønn av Rechnungsrath Louis d'Arrest, av en innvandret fransk hugenottfamilie. Etter forberedelse på College Français besøkte han fra 1839 universitetet i sin fødeby for å følge forelesninger over matematikk og astronomi.
Astronomisk virksomhet
I 1848 ble han ansatt som observator ved observatoriet i Pleißenburg ved Leipzig, ved hvis universitet han også virket som dosent. Hans hermed innskrenkede instrumentale midler utførte observatsjner anngik vel i begynnelsen kun kometer og asteroider samtidig med fortsettelsen av hans tidligere kalkulatoriske arbeider. Eyter at Universitetet i Leipzig 1850 honoris causa hadde utnevnt ham til dr.phil., utga han det følgende år sitt habilitasjonsskrift: Ueber das System der kleinen Planeten zwischen Mars und Jupiter, inneholdende undersøkelser over den gjensidige beliggenhet av de til den tid kjente 13 asteroidebaner. Samtidig deltog han med A. Ermann i utgivelsen af Briefwechsel zwischen Olbers und Bessel og leverte anmerkninger til den tyske utgave af Aragos samlede verker. For å forhindre d'Arrest i å motta en stilling i Washington D.C. ble han utnevnt til overordentlig professor tidlig i 1852.
Et verk av Laugier som kom i 1853, med stedsbestemmelser av 53 av de klarere tåkeflekker/stjernetåker, henledet hans oppmerksomhet på et område han mente at kunne beherske med den kikkert han rådet over. I 1855 og det følgende år frembrakte han da også et særdeles dyktig arbeide: Resultate aus Beobachtungen der Nebelflecken und Sternhaufen, erste Reihe, Leipzig 1856 (Abh. d. k. Sachs. Ges. d. Wiss. V.), hvori meddeltes over 200 tåkeflekker som ved gjentagne iakttagelser meget skarpt var knyttet til nabostjerner, slik at deres posisjoner derved ble vel sikret.
Benevnelsen første rekke tyder på hans hensikt å fortsette på samme måte. Men så skjedde et omslag, ved at han i 1857 mottok kallet til professor ved Københavns Universitet, som allerede i Olufsens tid hadde tatt innretningen av et nytt observatorium under overveielse. Neste år ble pengene bevilget til oppførelsen av bygningen, til en 11 tommers refraktor av Merz og en meridiankrets af Pistor og Martins. I april 1861 bygningene i bruk, instrumentene ble oppstilt under sommerens løp, og til høsten begynte de regelmessige observasjoner. I København viet han seg først og fremst til å analysere stjernetåker, og resultatet publiserte han i 1867 i sitt verk Siderum nebulosorum observationes hafnienses. Her ble offentliggjort nye iakttagelser av et par tusen stjernetåker, som var oppdaget av William og John Herschel, hvortil han selv føyde et par hundre nye.
Etter dette verks utgivelse beskjeftiget d'Arrest seg med å utarbeide en monografi over Oriontåken og lagde seg senere etter spektralanalysens anvendelse på fiksstjernene. Han skrev i denne anledning noen avhandlinger i Astronomische Nachrichten, av hvilke den siste ble trykket i det nummer some underretningen om hans død, som skyldtes hjerteproblemer. I sine siste år led han av hypokondri.
Foruten de ovenfor nevnte avhandlinger bør også anføres: Instrumentum magnum æqvatoreum in specula Universitatis Hauniensis nuper erectum (1861); Teleskopisk Undersøgelse af Egnen omkring det Sted på Himlen, hvor Tychos nye Stjærne har vist sig 1572-74 (1864); Undersøgelser over nebulose Stjærner i Henseende til deres spektralanalytiske Egenskaber(1872). Ennvidere kan anføres at en av d'Arrest oppdaget komet med kort omløpstid (9133) bærer hans navn, og at et krater på Månen og på Phobos også er opkalt etter ham.
Han var medlem av Royal Astronomical Society som belønnet han med gullmedalje. Han var også representant av Kungliga Vetenskapsakademien (1874) og det russiske vitenskapsakademi.
Valsøybotn
Elvene Storelva og Sandåa har sine utløp i Valsøybotn.
Botn opp er et terrengløp med start på Fossdalen stadion og avsluttes ved Bottenvannet. Løypa er 3,5 km lang.
Yahoo!
'''Yahoo! Inc.''' er et amerikansk teknologiselskap med hovedkvarter i Sunnyvale i California. Selskapet er mest kjent for en nettportal, søkemotor, en nettkatalog, webmail, nyhetsaggregator, nettannonser og lignende tjenester. Nettstedet Yahoo ble opprinnelig utviklet av Stanford-studentene David Filo og Jerry Yang i januar 1994 og lansert i mars 1995.
Skare
Skare kan referere til
Skare
Milorg-lag 120/13311
Milorg-lag 120/13311 var et lag underlagt Milorgs D-13, og utførte aksjoner i Asker og Bærum. 13 står for distrikt, 3 for avsnitt, 1 for område og 1 for gruppe.
Fra 1941 til 1943 trente laget hjemme og i Marka. I 1943, ble to medlemmer av laget sendt til Asker for å få opplæring av Svein Blindheim og William Houlder fra Kompani Linge. Opplæring bestod av trening i våpen og sprengstoff, samt nærkamp og jiujitsu. I 1944 godtok London aksjoner mot bensintanker o.l. og laget begynte å utføre sabotasjeaksjoner. Laget utførte aksjoner fram til slutten av 1944. De fleste planene ble presentert for London gjennom NK-aksjonssjef Per Røed, som var forbindelsesleddet til aksjonsledelsen. I tillegg til aksjoner, utførte laget rekognosering. Ved fredsslutningen, ble laget avgitt til Aks 13000 som aksjonstropp.
Lagets aksjoner
Milorglag 120/13311 hadde følgende aksjoner:
Dan Jansen
Foran Vinter-OL 1988 i Calgary var Jansen blant gullfavorittene på 500 meter og 1,000 meter. Noen timer før starten på 500-meteren fikk Jansen en telefon med beskjed om at søsteren var i ferd med å dø av leukemi. Bare timer etter at han hadde snakket med søsteren, kom beskjeden om at hun var død. Samme kveld falt Dan Jansen i 500-meterløpet, og senere i lekene falt han også på 1,000 meter.
I Vinter-OL 1992 i Albertville, Frankrike var Dan Jansen nok en gang favoritt. Året før hadde han satt verdensrekord på 500 meter. Men også denne gangen mislyktes han med fjerdeplass på 500 meter og 26.-plass på 1,000 meter.
Vinter-OL 1994 på Lillehammer, Norge (med hurtigløpsøvelsene i Vikingskipet på Hamar) skulle bli Jansens siste mulighet til å vinne en olympisk medalje. Mellom 1992 og 1994 var han den eneste som hadde gått 500 meter under 36 sekunder, en prestasjon han hadde gjentatt fire ganger. Han kom på åttendeplass på 500 meter, og det så ut til at han ville forbli uten noen olympisk medalje. Han fikk imidlertid revansj på 1,000 meter, der han tok gull og satte ny verdensrekord. Medaljen dediserte han til sin avdøde søster.
Da telefonen til pressesjef Kjell-Gunnar Dahle, i Vikingskipet, ringte under pressekonferansen senere, og personen i den andre enden annonserte at «this is Bill Clinton, from the White House calling», var historien komplett.
University of New South Wales
UNSW ble grunnlagt i 1949 som New South Wales University of Technology. Det var opprinnelig fokusert på ingeniør- og vitenskapsfag, men utvidet og skiftet navn til University of New South Wales i 1958.
Universitetet har for tiden (2005) rundt 40 000 studenter.
Fylkesvei 7434
Traséer: Ørnes – Ørnes fergekai 0,2 km, Meløysund – Tukthuset 10,7 km.
Frem til 2019 hadde veien betegnelsen fylkesvei 466.
Volatiler
Volatiler er innen planetologi den gruppen grunnstoff og kjemiske forbindelser med lavt kokepunkt som er forbundet med en planets eller månes skorpe og/eller atmosfære. Eksempler inkluderer nitrogen, vann, karbondioksid, ammoniakk, hydrogen og metan, alle forbindelser av C, H, O og/eller N så vel som svoveldioksid. I astrogeologi omfatter disse forbindelsene, i fastform, ofte store deler av skorper av måner og dvergplaneter.
Mbuji-Mayi
Mbuji-Mayi (tidigere Bakwanga) er hovedstaden i provinsen Kasaï-Oriental i sentrale Kongo-Kinshasa (Den demokratiske republikken Kongo). Byen har 1 546 705 innbyggere (2009), og er dermed den tredje største byen i Kongo, etter Kinshasa og Lubumbashi. Diamantutvinning er en viktig inntektskilde i området.
Lille Syd
Lille Syd er en dansk jernbanestrekning mellom Roskilde via Køge til Næstved. Den var opprinnelig del av Sydbanen og ble åpnet i 1870 sammen med denne. Strekningen betjener regional persontrafikk og noe godstrafikk.
92 Demo
92 Demo er en demo fra det Florida-baserte heavy metal-bandet Parish.
Demoen ble utgitt i 1992, og sporene ble utgitt på nytt i 1999 på split-albumet The Official Demo Series Vol. 8 sammen med demospor fra Crimson Glory-albumet Astronomica.
Hallsberg kommune
Hallsberg kommune er en kommune i Örebro län i landskapet Närke i Sverige. Kommunens administrasjonssenter ligger i Hallsberg.
Tettsteder
Hallsberg kommune har seks tettsteder. I tabellen oppgis antall innbyggere per 31. desember 2010.
Noter
<references group='lower-alpha'/>
Hjärup
Hjärup er et tettsted i Staffanstorp kommune i Skåne län i Sverige. I 2010 hadde tettstedet 4 265 innbyggere.
Riachinho (Minas Gerais)
Riachinho er en kommune i delstaten Minas Gerais i sørøstregionen av Brasil.
Slaps
Slaps er en blanding av flytende vann og is. I naturlige omgivelser oppstår slaps når is og snø smelter, og blir ofte blandet med skitt og andre stoff som gir den en grå eller mudderaktig brunfarge. Ofte vil slaps fryse og smelte om hverandre før den forsvinner helt, og kan ofte blokkere avløp og skape lokale oversvømmelser. I områder der veisalting er vanlig oppstår slaps ved lavere temperaturer enn normalt, men bare i de saltede områdene. Dette kan føre til slaps av forskjellig konsistens innenfor samme geografiske område.
Slaps på rullebaner kan være et problem for flytrafikk og kan bremse fly som skal ta av. Flyulykken i München i 1958, som tok livet av halve fotballaget Manchester United skjedde som følge av dette.
Көксоқта
Jämthund
Jämthund (FCI #042) er en spisshund som stammer fra Jämtland og er Sveriges nasjonalhund. Det er den største av de nordiske jakthundrasene, og den er trolig meget gammel av opprinnelse.
Opprinnelse og alder
Opphavet til jämthunden er utydelig og dårlig dokumentert, men man har antatt at denne hunderasen er svært gammel opprinnelig. Den har en rekke fellestrekk med karelsk bjørnehund og russisk-europeisk laika, men den er litt større og kraftigere og den gir et mer europeisk uttrykk. Den ble anerkjent som egen hunderase i 1946 og har en rasestandard som ble opprinnelig fastsatt i 1953, men som siden har blitt revidert. Rasen er ikke særlig tallrik og må regnes som svært sjelden utenfor Skandinavia, selv om antallet hunder har vært noe økende det siste tiåret.
Utseende, anatomi og fysikk
Jämthunden er kompakt, kraftig og stram å se til. Kroppen en muskuløs, brystkassen dyp og lendepartiet kraftig. Buklinjen er svakt opptrukket. Halsen er sterk og lang, uten løshud. Lemmene er muskuløse og benbygningen kraftig. Labbene er sterke, kompakte og en aning ovale i formen. Hodet er kileformet langt, tørt og relativt bredt med tydelig markert stopp, rett snuteparti og tørre lepper. Halen er høyt ansatt og middels lang, tykk og kraftig. Den bæres ringlet over ryggen.
Pelsen er lang og stiv med sorte tupper. Kort og slett på hodet og framsiden av beina. Lengre rundt halsen, på brysten, halen og baksiden av beina. Underullen er lys (helst hvit), kort og myk. Fagen er fra lys til mørk grå. Det er typisk for rasen å ha lys grå eller kremhvit farging på snutepartiet, kinnene og halsen.
Hannhundene blir ca. 57–65 cm i skulderhøyde og veier gjerne omkring 30–35 kg. Tispene blir ca. 52–60 cm i skulderhøyde og veier gjerne omkring 25–30 kg.
Bruksområde
Jämthunden er en utpreget brukshund. Den har først og fremst vært benyttet til jakt på elg og bjørn, men den egner seg også til jakt på grevling, mårdyr og annet småvilt. Både som løshund og bandhund. Den beveger seg med å sette labbene inn til midtlinjen, noe som er svært energibesparende i snø. Jämthunden er dessuten en meget habil og utholdende trekkhund og en god og stødig kløvhund. Den har også egenskaper som vakthund. Det vennlige og varsomme vesenet gjør den dessuten til en god familiehund.
Lynne og væremåte
Jämthunden er en meget modig og dristig hund med et stabilt og rolig vesen. Den regnes som vennlig og varsom omkring barn, noe som også gjør den til en velegnet familiehund for en familie som er glad i å ferdes mye ute i skog og mark. Den kan være dominant overfor andre hunder og den trenger rikelig med mosjon for å trives.
Annet
Pelsen trenger daglig vedlikehold. Rasen regnes som frisk og har få arvelige sykdommer, men i hjemlandet Sverige er det oppdaget noen tilfeller av epilepsi. Dette kan ha med innavl å gjøre.
Trygve Bratteli
Trygve Martin Bratteli (født 11. januar 1910 på Nøtterøy, død 20. november 1984 i Oslo) var en norsk politiker (Ap) og statsminister to ganger i perioden 1971–1976 med Trygve Brattelis første regjering (17. mars 1971–18. oktober 1972) og Trygve Brattelis andre regjering (16. oktober 1973–15. januar 1976).
Bakgrunn
Han var sønn av Terje Hansen Bratteli (1879–1967, skomaker, småbruker og kommunearbeider) og Martha Barmen (1881–1962). Etter folkeskolen var han dels arbeidsledig, dels visergutt til 1926, og han deltok på hvalfangst i årene 1926 til 1927. Under den perioden jobbet han i mange måneder på en guanofabrikk på øya Sør-Georgia i Sør-Atlanteren.
Han arbeidet som bygningsarbeider i Vestfold og hadde flere tillitsverv i Arbeidernes ungdomsfylking i årene 1928–1933.
I 1934 var Bratteli redaktør av Folkets Frihet i Kirkenes, og deretter redaktør av Arbeiderungdommen, og sekretær i AUF til 1940. Han fungerte også en tid i 1940 som sekretær i Det norske Arbeiderparti.
Motstandsarbeid og konsentrasjonsleir
I årene 1940 til 1942 arbeidet Trygve Bratteli som tømmermann i Kristiansund.
Bratteli var aktiv i den norske motstandsbevegelsen under andre verdenskrig, og ble arrestert av tyskerne i 1942 i Kristiansund. Han ble holdt som Nacht und Nebel-fange i konsentrasjonsleirer fra 1943 til 1945, i Sachsenhausen ved Oranienburg nær Berlin og i Natzweiler i Elsass. Han ble evakuert av De hvite bussene i mars 1945, og veide da 47 kilo.
Ekteskap
Den 16. april 1946 giftet Trygve Bratteli seg med journalist Randi Helene Larssen (1924–2002), som var datter av motstandsmann og redaktør Olav Larssen (1894–1981) og Aslaug Rustad (1892–1987). Sammen ble Trygve og Randi Bratteli foreldre til matematikeren Ola Bratteli (1946–2015), journalisten Tone Bratteli (1948–) og kunstneren Marianne Bratteli (1951–).
Politisk karriere
Trygve Bratteli kom inn i politikken da Europa var i full krise, og opplevde sivilisasjonssammenbruddet på nært hold som politisk fange i Tyskland. Han er kjent både som ideolog og som pragmatiker, og vektla særlig langsiktig og ansvarlig politikk, noe som blant annet kommer til uttrykk i et foredrag fra 1965:
"«Samtidig med at vi gir oss i kast med de nære ting, må vi med systematikk og energi ta opp de mer langsiktige og fundamentale spørsmål vi må undergi et inngående studium og en systematisk diskusjon. Vi må i fellesskap søke å finne svar på de spørsmål denne situasjonen stiller oss.»"
Etter krigen ble han formann i Forsvarskommisjonen som ble oppnevnt i 1946. I mai 1950 ble han valgt som stortingsrepresentant og var representant frem til 1981. Han var finansminister fra november 1951 til januar 1955, og fra desember 1956 til april 1960. Deretter var han samferdselsminister til januar 1964.
Retur til Stortinget, partileder fra 1965
Bratteli var parlamentarisk leder for Arbeiderpartiets stortingsgruppe fra 1964 til 1971. (Og senere på nytt fra 1972 til 1973, samt fra 1976 til 1981.) I og med at han i stortingsvalgåret 1965 også overtok som leder av Arbeiderpartiet etter Einar Gerhardsen, var han selvskreven som partiets statsministerkandidat og dermed opposisjonsleder under Borten-regjeringen.
Han var medlem av Nordisk råd i flere perioder som stortingsrepresentant. Han var også formann for den norske delegasjon og medlem av Nordisk råds presidium fra 1965 til 1969. Han møtte også som regjeringsrepresentant i Rådet i flere perioder.
Statsminister for andre gang 1973
Korvalds regjering ble bare sittende ett års tid fram til stortingsvalget 1973, da Bratteli igjen ble statsminister. Brattelis nye regjering tiltrådte etter et stortingsvalg som hadde svekket Arbeiderpartiet, men den var blitt mulig på grunn av støtte fra Sosialistisk Valgforbund, som hadde fått kraftig framgang i kjølvannet av EF-avstemningen, og var kommet inn med 16 mandater på Stortinget. I det svært jevne valget ble det et knappest mulig flertall for de to partiene samlet, med ett mandats overvekt vis-à-vis de borgerlige partiene. De borgerlige partiet fikk flest stemmer med 1.003.444 stemmer mot totalt 1.001.350 for Ap og SF.
Avgang som statsminister
Brattelis personlige styrke var blitt en del svekket etter hvert som alderen gjorde seg gjeldende, og da han i 1974 gav til kjenne at han ville trekke seg som partileder året etter, ble forholdene innad i partiet såpass turbulente at det også førte til at han takket av som statsminister, med avgang allerede i januar 1976. Arbeiderpartiets parlamentariske leder Odvar Nordli overtok statsministerstolen.
Siste periode på Stortinget
Ved stortingsvalget i 1977 tok Bratteli gjenvalg til Stortinget for siste gang. I 4-årsperioden fram til 1981 hadde han på nytt vervet som parlamentarisk leder.
Parlamentarisk leder for Arbeiderpartiets stortingsgruppe
Trygve Bratteli var parlamentarisk leder for Arbeiderpartiets stortingsgruppe mellom 1964 og 1981 med 2 opphold da han var statsminister. I følgende tidsperioder var han han parlamentarisk leder:
Annet
Bratteli utgav en rekke bøker, deriblant Fange i natt og tåke (1980) som ble trykket i 180 000 eksemplarer og er en av Norges mest solgte bøker. I NRK-programmet Faktasjekken ble boka kåret av medlemmer i Norsk faglitterær forfatter- og oversetterforening til beste norske sakprosabok utgitt etter 1945 i kategorien biografi eller selvbiografi
Trygve Bratteli er gravlagt på Vestre gravlund i Oslo. Venner av Israel i norsk arbeiderbevegelse (VINA) samlet i 1985 inn 150.000 kroner for å plante en skog til hans minne i Israel.
Akademikerne
Akademikerne er en hovedsammenslutning av norske fagforbund for personer med høyere grads utdanning fra universitet eller vitenskapelig høyskole. Organisasjonen ble stiftet i 1997. Medlemmene er yrkesorganisasjoner for folk med utdanning fra universitet eller vitenskapelig høyskole. Akademikerne består av 13 foreninger. Per mars 2023 hadde de tilsammen rundt 255,000 medlemmer.
Akademikernes viktigste arbeidsområder er
Organisasjonen deler årlig ut Akademikerprisen til «en norsk eller utenlandsk enkeltperson som har utmerket seg gjennom bidrag til akademisk frihet og kunnskapsformidling».
Medlemsforeninger
Akademikerne består av 13 foreninger. Medlemstall per. mars 2022
Samarbeidende foreninger
Flere foreninger samarbeider med Akademikerne i tariffspørsmål:
Likouala
Likouala er det nordligste departementet i Republikken Kongo. Det grenser til departementene Cuvette og Sangha, og har internasjonale grenser til Den demokratiske republikken Kongo og Den sentralafrikanske republikk. Departementet har et areal på 66 044 km² og en befolkning på nesten 90 000. Den største byen er Impfondo, andre byer inkluderer Epena og Dongou.
Historisk ble denne avdelingen avskåret fra resten av landet av deler av Lobaye, et område av Den sentralafrikanske republikk. Det antas at det først ble bebodd av pygméer
Esterhazy
Esterházy (tysk, på ungarsk Eszterházy, slovakisk Esterházi) er en ungarsk adelsslekt, som en gang var blant de største landeiere i landet.
Likouala
Geografi
Likouala er delt inn i tre distrikter:
Esterhazy
Opprinnelig var de små landeiere fra det som nå er det sydvestlige Slovakia (da en del av Ungarn). Slekten oppnådde betydning med grev Nikolaus Esterházy (1583–1645) og hans sønn fyrst Paul Esterházy (1635–1713). Familien ble delt i fire linjer:
Likouala
Geografi
Likouala har et tropisk klima. Den tørre årstiden er fra mars til juli, resten av året blir dominert av regntiden. Området er nesten dekket med tett og ofte oversvømte skoger, innsjøer og mange fiskedammer. Det er en kampanje i gang for å minimere jakt og redusere effekten av tømmerhogst for å etablere naturreservater i regionen.
Skogen i Likouala vrimler av dyrearter som elefanter, gorillaer og sjimpanser. Likouala huser blant andre dyr også dvergkrokodille Osteolaemus tetraspis osborni.
Esterhazy
I 1626 ble Esterházy-familien opphøyet i grevestanden, og 1712 ble Forchtenstein-linjen opphøyet i fyrstestanden av de østerrikske habsburgerne.
Familiens suksess bygget på besluttsom erhvervelse av land, og lojalitet mot den katolske kirken og den østerrikske herskeren. Det siste var det viktigste. Ved begynnelsen av det 20. århundre var de blant de største landeiere i Habsburg-imperiet. De fleste av deres eiendommer lå i det som nå er Slovakia.
De hadde sin opprinnelse i det tidligere småstedet Esterháza nær Dunajská Streda (det eksisterer ikke idag), og fra 1421 hadde de en eiendom i Galanta. Et annet viktig sete for familien var i Eisenstadt, hvor de hadde et slott bygget på 1300-tallet og gjenoppbygget 1663-72. Eisenstadt ligger idag i den østlige delen av Østerrike, men inntil 1920 var det innenfor kongeriket Ungarn.
Slekten hadde ellers residenser i hele kongeriket og i Transilvania, og mange familiemedlemmer bodde i Wien. På 1770-tallet lot fyrst Nikolaus Esterházy, som mislikte Wien, oppføre et imponerende slott ved Eszterháza ute på landet i Ungarn. Dette er det mest beundrede av familiens residenser, og kalles ofte det «ungarske Versailles».
Bubas
Bubas er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Esterhazy
Familiens hovedlinje var stort sett tospråklig. Som etniske ungarere snakket de ungarsk og som aristokrater snakket de tysk. Medlemmer av familien som bodde i områder av Ungarn med andre (hovedsakelig slaviske) hovedspråk snakket også disse.
Det var vanlig å bruke både tyske og ungarske versjoner av navnene deres, avhengig av hvor de befant seg.
Familien er kanskje best kjent for sin forbindelse med Joseph Haydn, som var deres kapellmester. Han ble ansatt av fyrst Paul Anton i 1761.
Bubas
Levevis
Larvene utvikler seg på gjødsel som er garvd ned av foreldrene. Hunnen, eller hunnen og hannen sammen, graver ut en loddrett gang som fylles med en "pølse" av gjødsel. Hunnen legger så et egg i hver ende av "pølsa". Larvene spiser seg innover i gjødselen, hver larve omgir seg med et skall laget av dens egen avføring. Arten Bubas bubalus har blitt foreslått innført til Australia i et forsøk på å bekjempe fluer som klekkes i store mengder fra gjødselen av innførte husdyr.
Esterhazy
Nåværende overhode for slektens hovedlinje (den gamle Forchtenstein-linjen) er fyrst Anton Rudolf Maria Georg Christoph Hubertus Johannes Aglaë Esterházy von Galanta (født 1936). Hans sønn og arving er prins Paul-Anton Nikolaus Maximilian, født i München i 1986.
Bubas
Utbredelse
I Europa finnes disse billene langs middelhavskysten.
Esterhazy
Forfatteren Péter Esterházy tilhører også slekten.
Missouri
Missouri er en delstat i midtvesten i USA. Den ble delstat i 1821. Med over seks millioner innbyggere er delstaten den 18. mest folkerike delstaten. De største urbane områdene og byene er St. Louis, Kansas City, Springfield, og Columbia. Delstatshovedstaden er Jefferson City ved elven Missouri. Delstaten er den 21. mest omfattende i areal og geografisk mangfold. Northern Plains, de nordlige slettene, var en gang dekket av is, deretter gresskledd prærie, og nå preget av dypt jordsmonn som gir stor landbruksproduktivitet. Elven Mississippi danner delstatens østlige grense, og som til sist flyter ut i det myrrike området Missouri Bootheel, det aller sørligste området i Missouri. I sør er det berglendte Ozark-området, et skogkledd høyland som gir tømmer og mineraler, og er populært som mål for utendørsaktiviteter. Delstaten grenser til Iowa i nord, Illinois, Kentucky og Tennessee i øst, Arkansas i sør, samt Oklahoma, Kansas og Nebraska i vest. Det har vært menneskelig bosetning i det området som nå kalles Missouri i minst 12 000 år. Den innfødte mississippikulturen bygde byer og gravhauger før den fikk en tilbakegang på 1300-tallet. Da europeiske utforskere kom på 1600-tallet møtte de indianerstammene Osagefolket og Missouriafolket. Franskmennene etablerte Louisiana, en del av den franske kolonien Ny-Frankrike, og grunnla byene Ste. Genevieve i 1735 og St. Louis i 1764. Etter en tid med spansk styre, anskaffet USA seg området ved Louisiana-kjøpet i 1803. Amerikanere fra sørstatenes oppland, inkludert afroamerikanske slaver, skyndte seg inn i det nye Missouri-territoriet. Mange fra Virginia, Kentucky, og Tennessee bosatte seg i området Boonslick (stedsnavnet er avledet fra Boone's Lick Country), i sentrale Missouri. Ikke lenge etter kom det stor innvandring fra Tyskland som opprettet Missouri Rhineland. Missouri spilte en stor rolle i den amerikanske ekspansjonen vestover, minnet ved monumentet Gateway Arch, en stor stålbue i St. Louis som er 192 meter høyt og 192 meter bredt. Ponniekspressen, Oregon Trail, Santa Fe Trail og California Trail begynte alle i Missouri. Som en grensedelstat var Missouris rolle i den amerikanske borgerkrigen på midten av 1800-tallet. Etter krigen ble storbyområdene i St. Louis og Kansas City sentre for industrialisering og forretning. I dag er Missouri inndelt i 114 fylker (counties) og den uavhengige byen St. Louis.
Etymologi
Missouri har sitt navn etter elven Missouri, som igjen har navn etter de innfødte missouriindianere, en siouxspråklig stamme. De ble kalt for ouemessourita eller wimihsoorita, i betydningen «de som hadde uthogde kanoner», av de som snakket det innfødte Miami-Illinois-språket. Da illinifolket var den første indianerstammen som europeere møtte i regionen, la de til Illini-navnet til missourifolket.
Tilnavn
Missouri har ikke noe offisielt delstatsnavn, men kalles likevel for «Show Me State», noe som opptrer på bilskilt. Årsaken er at folk fra Missouri har et rykte for å være skeptiske. Denne frasen er ofte tilskrevet en tale av kongressmann Willard Vandiver i 1899 som erklærte:
Det er i samsvar på med å si «Jeg er fra Missouri» som i denne sammenhengen betyr «Jeg er skeptisk i sakens anledning og er ikke lett å overbevise.» Imidlertid har historikere påvist at frasen «show me» allerede var i bruk før 1890-tallet. En annen kilde hevder at det er en referanse til gruvearbeidere fra Missouri som ble tatt med til Leadville i Colorado for å være streikebrytere. Ettersom de nye ikke var kjent med gruvemetodene måtte de stadig få instruksjoner.
Delstatens offisielle motto er på latin: Salus Populi Suprema Lex Esto, som betyr «La folkets velferd være den øverste lov.»
Geografi
Missouri grenser til åtte andre delstater (det gjør også nabodelstaten Tennessee. Ingen amerikanske delstater grenser mot mer enn åtte andre delstater). Missouri grenser i nord til Iowa, i øst (over Mississippielven) til Illinois, Kentucky og Tennessee, i sør mot Arkansas og i vest mot Oklahoma, Kansas og Nebraska (den siste over Missouri-elven). De to store elvene Mississippi og Missouri renner gjennom staten.
Historie
Missouri var egentlig en del av Louisiana-kjøpet, og fikk status som delstat i 1821 som en del av Missouri-kompromisset. Delstaten fikk tilnavnet «Gateway to the West» fordi det var et avgangssted for nybyggere på vei til vesten. Under den amerikanske borgerkrigen var Missouri en av slave-delstatene og forble i unionen, men en stor del av innbyggerne støttet konføderasjonen.
Økonomi
Missouri er en ledende amerikansk landbruksdelstat, og har hele 105 000 gårdsbruk, bare overgått av Texas. Brukene er derimot svært små i Midtvest-perspektiv, og subsidiebehovet er ganske høyt per areal. Mye av produksjonsverdien skriver seg fra kjøtt- og dyreprodukter, med 4,5 millioner storfe er delstaten blant de fremste kjøttprodusentene. Grisehold er også svært viktig.
Kilde: The World Almanac 2008, side 45 og 555-587.
Breiviken
Breiviken er en badestrand på Nordås. Den ligger nedenfor Rotvollen og Nordåstræet. Dette er en badestrand og båtplass der mange bader når det er fint vær. Det er fine småklipper der, hvor det er muligheter for å stupe fra. Det er også en bålplass, tilegnet for folk som vil benytte seg av den.
Nørdre Kalvehølotinden
Adkomst
Nørdre Kalvehølotinden kan nås fra Bygdin (stedet) via oppmerket tursti (Turistforeningen) langs Bygdin (innsjøen) til Torfinnsbu. Fra Torfinnsbu er sør og sørvestsiden av tinden mulig å bestige uten bruk av klatreutstyr. Ruten er ikke merket. Nordre Kalveholotind kan trolig også nås fra nordsiden, fra innsjøen Gjende.
Se også
Liste over fjell i Skandinavia
Anna Magdalena Bachs notebok
Anna Magdalena Bachs notebok (tysk Notenbüchlein für Anna Magdalena Bach) er to notehefter fra 1722 og 1725 som Johann Sebastian Bach og hans hustru Anna Magdalena skrev sammen.
Riacho dos Machados
Riacho dos Machados er en kommune i delstaten Minas Gerais i sørøstregionen av Brasil.
Anna Magdalena Bachs notebok
Heftene oppbevares i Staatsbibliothek zu Berlin. J. S. Bach laget også en notebok for sin eldste sønn: Klavierbüchlein für Wilhelm Friedemann Bach.
Notebok fra året 1722
Dette heftet ble til mens Bach og familien var i Köthen; omslaget har grønt papir, ryggen og hjørnene er overtrukket med brunt lær. Heftet inneholder 25 ark med 48 notesider, to sider er bare linjert. Alle bladene har løsnet fra innbindingen og enkelte lag er gått tapt, opprinnelig var boka anslagsvis tre ganger så omfangsrik.
Tittelen på innsiden av omslaget er skrevet i en ukjent håndskrift, og lyder:
(Nedenfor har Johann Sebastian Bach notert tittelen på tre bøker av August Pfeiffer som alle befant seg i boet hans: „Ante Calvinismus / Christen Schule item / Anti Melancholicus“ – sannsynligvis fordi Bach ikke hadde annet egnet papir for hånden. Med noteboka hadde nok opptegningen ingenting å gjøre.)
De fleste stykkene i heftet er komposisjoner av Johann Sebastian Bach. Sidetallene 4 – 9 er i hans hånd, og er de første sidene som er bevart. Det første laget på fire sider mangler, sannsynligvis med tittel- og tre notesider. Senere sider har ikke original nummerering, men er gjennomgående nummerert uten hensyn til manglende blad.
Verk
Følgende komposisjoner finnes i noteboka:
Menuetten til Fransk suite II er i en ukjent håndskrift, den avsluttende menuetten er i Anna Magdalenas skrift, alle andre i Johann Sebastians håndskrift. De første tre suitene er ikke fullstendige på grunn av manglende blad.
Notebok fra året 1725
Denne boka er større og bedre utstyrt enn den fra 1722, sidekantene er forgylt, omslaget er overtrukket med grønt papir og skriften i gulltrykk. Utsiden av omslaget bærer følgende innskrift i gulltrykk: PÅ innsiden har den tidligere eieren, C. F. Zelter, skrevet:
Carl Philipp Emanuel Bach arvet boka, og han nummerert siden i notedelen med side 1 til 121. De tre siste sidene i boka består av tekst og er ikke nummerert.
Verk
De fleste av musikkstykkene er i Anna Magdalenas håndskrift, enkelte har Johann Sebastian skrevet, og enkelte er ført i pennen av ukjente. For noen av verkene er det mulig å påvise komponist, for de øvrige er det ikke.
Sinergy
Sinergy er et power metal band fra Finland.
Biografi
Idéen om å starte Sinergy oppstod da Kimberly Goss som spilte keyboard for Dimmu Borgir på den tiden, møtte In Flames-gitarist Jesper Strömblad på en Europaturné. De diskuterte idéen om å starte et metalband med kvinnelig frontfigur, men på grunn av at de begge var opptatt med andre band ble det ikke noe av.
Da Kimberlys vikarjobb for Dimmu Borgir var over, flyttet hun til Sverige og bestemte at det var tid for å virkeliggjøre prosjektet hun hadde med Strömblad. De første medlemmene av Sinergy besto da av bassist Sharlee D'Angelo (fra Arch Enemy og Mercyful Fate), trommeslager Ronny Milianowicz og gitarist Alexi Laiho (fra Children of Bodom) som på den tiden var ukjent. Et år senere ble Sinergy oppløst, men Kimberly og Alexi ville fortsette prosjektet, og fant nye medlemmer til bandet.
Vingria
Vingria er en nå underjordisk elv i den litauiske hovedstaden Vilnius' gamleby. Ifølge bykartet fra 1808 rant elva åpent fra Trakų gatvė, forbi Vilnius katedral før den så rant ut i Neris-elva.
Rotvollen (Bergen)
Rotvollen er en grunnkrets i området Nordås i Ytrebygda bydel i Bergen kommune med 1 760 innbyggere (2009).
Rotvollen er også navnet på en liten gate/vei i området. Nordåsneset og Nordåstræet grenser til Rotvollen. I enden av Rotvollen går det stier og veier ned til Nordås sin kjente badestrand Breiviken med båtplass, sandstrand og en liten holme som veldig ofte har besøk av folk. De siste årene har badestranden kanskje hatt for mange besøkende, noe som har gjort at man veldig ofte finner glasskår der og avfall.
Før i tiden var det en gård i Rotvollen som var eid av Johannes Nordås, populært kalt «Johannes på Roten», for å skille ham fra to andre bønder i området, Johannes N. Nordås («Nilse-Johannes») og Johannes S. Nordås («Tomat-Johannes»).
Skillingen
Skillingen kan vise til:
Åkerhumle
Åkerhumlen (Bombus pascuorum) er den humleart som er den største generalisten. Den tilhører underslekten Thoracobombus. Denne humlearten har ganske middelslang tunge.
Kjennetegn
Åkerhumlen har nesten alltid gulbrun farge på ryggsiden av brystet. De første leddene på bakkroppen er normalt sorte, mens bakkroppsspissen er brun, men det er en svært variabel art.
Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.
Det kan noen ganger være vanskelig å skille arbeiderne fra dronningene på størrelsen, da de største arbeiderne kan være like store som en dronning. Minidronninger hos åkerhumla forekommer, og de store arbeiderne i bolet kan da være atskillig større enn dronningen.
Dronninger: Lengde 15–18 mm, Vingespenn: 28–32 mm
Equateur
Equateur kan vise til:
Åkerhumle
Størrelse
Arbeidere: Lengde 9–15 mm, Vingespenn: 20–28 mm
Bolet
Bolet til åkerhumla ligger svært ofte oppe på bakken i gamle musebol. Men den kan også slå seg ned i fuglekasser. En sjelden gang kan bolet plasseres under bakken eller i husvegger. Åkerhumla er en pocket-maker. Se Humler.
Bolene til åkerhumla utvikler seg langsomt og produserer normalt arbeidere hele sommeren til langt på høsten. Av og til kan man se et lite tvillingbol like ved det opprinnelige bolet. Dette kan være grunnlagt av en ny dronning eller av og til av en arbeider. Hvis det er grunnlagt av en arbeider vil det bare produsere hanner. En sjelden gang kan også en ung dronning overta etter gamledronninga slik at kolonien plutselig begynner å produsere nye arbeidere utpå sensommeren.
Utbredelse
Vi finner åkerhumla i hele Norge, men noe sparsomt i Finnmark.
Kyrkheddinge
Kyrkheddinge er et tettsted i Staffanstorp kommune i Skåne län i Sverige. I 2010 hadde tettstedet 276 innbyggere.
ANZAC-dagen
Dagen markerer spesielt minnet om slaget ved Gallipoli under første verdenskrig og den 25. april er dagen for landingen ved Anzac cove.
ANZAC-dagen er en viktig dag for nasjonal identitet og fellesskap, og det holdes seremonier og markeringer over hele Australia og New Zealand for å minnes og hedre de som har tjenestegjort i forsvaret.
Teckomatorp
Teckomatorp er et tettsted i Svalöv kommune i Skåne län i Sverige. I 2010 hadde tettstedet 1 651 innbyggere.
Boma
Boma er en havneby i provinsen Kongo Central i Den demokratiske republikken Kongo (Kongo-Kinshasa). Fra Boma eksporteres tropisk tømmer, bananer, kakao og palmeprodukter. I 2012 hadde byen en estimert befolkning på 162,521, dette var en tilbakegang på knapt 20 % siden folketellingen i 1984.
Tverråga (Mo i Rana)
Tverråga er en elv i Rana kommune som munner ut i Ranelva. Elven har sitt utløp ved Tverrvatnet. Elven tar opp i seg syv andre elver, den siste ved bydelen Hammeren.
Boma
Historie
Fra 1886 til 1926 var Boma hovedstad i Belgisk Kongo, da Léopoldville (senere omdøpt Kinshasa) ble ny hovedstad.
Tverråga (Mo i Rana)
Ved Revelbrua mellom E6 og Svenskvegen til Gruben, skifter elven navn til Revelelva og renner ut i Revelfossen til Ranelva.
Boma
Transport
Mellom 1889 og 1984 ble havnebyen betjent av en smalsporet jernbanelinje fra Tshela.
Heidi (navn)
Heidi er en opprinnelig tysk diminutivform av det gammeltyske kvinnenavnet Adelheid som kommer av adal, «edel», og haidu, «glans». Betydningen av Heidi er egentlig «lille Adelheid».
Utbredelse
Heidi er kjent i Norge fra 1800-tallet. Heidi var blant de mest populære navnene på nyfødte jenter i Norge i perioden ca. 1960–1980.
Kjente personer med navnet
Personene i listen er ordnet kronologisk etter fødselsår.
Annen bruk av navnet
Heidi er et vanlig navn på kyr i Norge.
Seattle Center Monorail
Seattle Center Monorail er en monorail høybanelinje i byen Seattle i Washington, USA. Den er 1,9 kilometer lang og går langs Fifth Avenue fra Westlake Center i Seattle sentrum til Seattle Center i bydelen Lower Queen Anne.
Toglinjen ble bygget til Verdensutstillingen i Seattle i 1962, som ble holdt på området hvor Seattle Center i dag ligger. I løpet av det halve året som verdensutstillingen varte reiste åtte millioner mennesker med monorailen, men det årlige passasjertallet i dag er rundt 2,5 millioner. Banen og togene ble bygget av det tyske selskapet Alweg Rapid Transit Systems. Togene har en topphastighet på 72 km/t.
Banen eies av byen Seattle, og linjen har siden 1994 vært drevet av det private selskapet Seattle Monorail Services. Monorail-togene og sporene de går på ble 16. april 2003 gitt status som historiske landemerker av Seattle Landmarks Preservation Board.
Republic F-105 Thunderchief
Republic F-105 Thunderchief, kjent som «Thud» eller «Lead Sled» blant mannskapene, har sin forhistorie i et prosjekt Republic Aviation Corporation utviklet som en nuclear strike fighter. AP-63 (Advanced Project number 63) var basert på RF-84F Thunderflash og det var dette flyet som etterhvert ble F-105 Thunderchief.
F-105 var da prototypen YF-105A og fløy første gang 22. oktober 1955. Flyet var da det tyngste og største jagerflyet bygget så langt. Den første produksjonsserien F-105B ble operativ i det amerikanske luftforsvaret 25. mai 1958. Det var i tjeneste utelukkende med det amerikanske luftforsvaret, og var i utstrakt bruk som jagerbomber og til å slå ut fiendtlig luftvern. Det var den viktigste amerikanske jagerbomberen under Vietnamkrigen.
Sony Ericsson Yari
Sony Ericsson U100i Yari er en mobiltelefon som blir produsert av Sony Ericsson. Den ble lansert i oktober 2009.
Yari omtales som en «spillmobil»; den har blant annet innebygget bevegelsessensor der kameraet oppfatter og tolker håndbevegelser foran telefonen. Den er en oppfølger av Suny Ericsson F305. Den er en skyvetelefon, og har en skjerm på 2,4 tommer.